Darkoti (fyrstestat)

Darkoti var en  fyrstestat i det som nå er delstaten Himachal Pradesh i India. Staten var styrt av en fyrste, som ble vasall under britene. Staten ble etablert mot slutten av 1700-tallet og ble innlemmet i India i 1948. Den hadde i 1901 518 innbyggere og en flate på 21 km2.«Darkoti», Imperial Gazetteer of India, bind 11, 1908, s. 181. 

Darkoti var en av flere småstater i Punjab, kalt Simla Hill States, og grenset til fyrstestaten Jubbal i øst og ellers av det britisk-indiske området Kotkhai. Herskerne av Darkoti var rajputer og hinduer. Fyrsten fikk indirekte representasjon i Fyrstekammeret da dette ble opprettet i 1921 og valgte sammen med andre stater to representanter.R. P. Bhargava: The Chamber of Princes, New Delhi: Northern Book Centre, 1991 (gjenutgivelse av doktorgradsavhandling fra 1943), s. 59. 

Herskere
Herskerne har hatt tittelen rana og thakur. Herskerne av Darkoti var:Mark Brentnall: The Princely and Noble Families of the Former Indian Empire. Volume One: Himachal Pradesh, New Delhi: Indus Publishing, 2004, s. 148–151.
Bal Ram av Darkoti 1787–1819
Jathu Ram av Darkoti 1819–1838
Sates Ram av Darkoti  1838–1854
Paras Ram av Darkoti 1854–1856 
Ram Singh av Darkoti 1856–1883 
Ram Saran Singh av Darkoti 1883–1918 
Raghunath Singh av Darkoti 1918–1948

Integrasjon i India
Etter Indias uavhengighet i 1947 ble Darkoti 15. april 1948 slått sammen med nabostatene til Himachal Pradesh.V. P. Menon: Integration of the Indian States, ny utgave, Hyderabad: Orient Longman, 1985, s. 297–300.

Referanser

Kategori:Indias historie
Kategori:Fyrstestater i India
Kategori:Stater og territorier etablert i 1787
Kategori:Stater og territorier opphørt i 1948